《奉送果上人住开先寺》
宋代·王之道

我昔游成均，年少心犹童。
倒床即甘寝，宁问达与穷。
精爽忽飞越，梦到庐山中。
庐山最佳处，二林占西东。
开先在其间，泉石清而雄。
分胆我所记，古刹磨碑丰。
长衔似持节，觉来梦还空。
挽仰殆三绝，蹭蹬老更癃。
贵贱等梦尔，觉梦一理同。
持节何足道，得时可三公。
说梦乃梦语，笑杀懒散翁。
翁今往开先，凭何警盲聋。
将此一转语，截断双石谼。
源源自何来，其去何所终。

作者简介：公元一〇九三年至一一六九年字彦猷，庐州濡须人。生于宋哲宗元祐八年，卒于孝宗乾道五年，年七十七岁。善文，明白晓畅，诗亦真朴有致。为人慷慨有气节。宣和六年，（公元一一二四年）与兄之义弟之深同登进士第。对策极言燕云用兵之非，以切直抑制下列。调历阳丞。绍兴和议初成，之道方通判滁州，力陈辱国非便。大忤秦桧意，谪监南雄盐税。坐是沦废者二十年。后累官湖南转运判官，以朝奉大夫致仕。之道著有相山集三十卷，《四库总目》相山词一卷，《文献通考》传于世。